શ્રી કરમશીબાપા કહે છે ભાઈ તું બાળક છો. હજુ તું આજે જ સત્સંગમાં આવેલ છો થોડો સમય સત્સંગ કરો અને સમજણ પૂર્વક ગ્રહણ કરો તો સારૂ. હીરાભગત કહે છે બાપા, હું બાળક છું દેહે કરી ને તે વાત આપની ખરી છે, પણ હું દેહ નથી. તે આપના જ્ઞાન થી સ્પષ્ટ સમજાયુ છે. તો જે હું છું તેને કોઈ અવસ્થા લાગુ પડતી નથી. પણ બાપા મારે એટલી પણ બુદ્ધિ ને કસવાની ક્યાં જરૂર છે ? હું તો એટલું સમજુ છું કે આપ મહાપુરુષના દ્રષ્ટીના ફળ લાગે છે તો મતે અબુધ અજ્ઞાન બાળક જાણીને મારા ઉપર કૃપા દ્રષ્ટી કરો. તેથી મારા સર્વ કાર્ય સિદ્ધ થઇ જશે. સર્વસ્વ સુખ, અખંડ આનંદ સદગુરૂ કૃપામાં છે.